अजीत डोभाल पर बनने जा रही है फिल्म, अक्षय कुमार करेंगे लीड रोल  
अक्षय कुमार की अगली फिल्म की हुई घोषणा
फिल्म डायरेक्टर नीरज पांडे की फिल्म में करेंगे काम
भारतीय दिग्गज के जीवन पर आधारित होगी फिल्म
बॉलीवुड के सुपरस्टार अक्षय कुमार (Akshay Kumar) फिल्म निर्देशक नीरज पांडे (Neeraj Pandey) के साथ मिलकर हर बार बॉक्स ऑफिस पर अपनी छाप छोड़ कर जाते हैं. ऐसा ही एक धमाल अक्षय कुमार (Akshay Kumar) और नीरज पांडे  (Neeraj Pandey) एक बार फिर बॉक्स ऑफिस पर मचाने वाले हैं. मीडिया रिपोर्ट्स के मुताबिक अक्षय कुमार (Akshay Kumar) नीरज पांडे की अपकमिंग थ्रिलर फिल्म में उनके साथ काम करेंगे. खास बात तो यह है कि अक्षय कुमार (Akshay Kumar) स्टारर फिल्म प्रधानमंत्री के राष्ट्रीय सुरक्षा सलाहकार अजीत डोभाल के जीवन पर आधारित होगी. 
#MondayBlues 
A post shared by  Akshay Kumar (@akshaykumar) on Jul 28, 2019 at 10:34pm PDT
खबरों के मुताबिक फिल्म की टीम का कहना है कि वह इसकी अधिकारिक घोषणा फिल्म की स्क्रिप्ट तैयार करने के बाद करेंगे. हालांकि इसकी स्क्रिप्ट और रिसर्च पर काम शुरू हो चुका है, क्योंकि इसके निर्देशक और बाकी टीम का कहना है कि प्रधानमंत्री के राष्ट्रीय सुरक्षा सलाहकार पर फिल्म बनाना काफी बड़ा काम होगा और ऐसे में इस पर रिसर्च की काफी आवश्यकता है. बता दें कि निर्देशक नीरज पांडे अजय देवगन की फिल्म 'चाणक्य' का काम पूरा करने के बाद ही इस फिल्म की शूटिंग शुरू करेंगे. 
Teamwork makes the dream work! Watch the team work towards their dream, #MissionMangal in #DilMeinMarsHai. Song out now! @taapsee @aslisona @balanvidya @sharmanjoshi @nithyamenen @iamkirtikulhari @foxstarhindi #CapeOfGoodFilms #HopeProductions #JaganShakti @zeemusiccompany
A post shared by  Akshay Kumar (@akshaykumar) on Jul 25, 2019 at 3:28am PDT
वहीं, अक्षय कुमार (Akshay Kumar) की बात करें तो वह 15 अगस्त के खास मौके पर फिल्म 'मिशन मंगल (Mission Mangal)' के जरिए पर्दे पर धमाल मचाने वाले हैं. ये फिल्म मंगल ग्रह पर भारत के मिशन की अविश्वसनीय सच्ची कहानी से दर्शकों को रू-ब-रू कराएगी. फैन्स को तो इस फिल्म का पहले से ही बहुत इंतजार है. इस फिल्म में उनके साथ सोनाक्षी सिन्हा, विद्या बालन, तापसी पन्नू और ईशा तलवार जैसे कलाकार भी अहम भूमिका निभाएंगे.